Levon Aronjan, 2005. aasta maailma karika võitja
**2005. aasta maailma karikaturniir males** (inglise keeles  *Chess World Cup 2005*) oli 2005. aastal Hantõ-Mansiiskis (Venemaal) peetud nokautsüsteemis maleturniir, MM-võistluste pretendentide turniiri kvalifikatsioonivõistlus. 

Võistluskorralduselt oli 2005. aasta maailmakarikavõistlused sarnased aastatel 1998–2004 korraldatud FIDE MM-turniiridega nokautsüsteemis (sama osavõtjate arv, sama reglement). Ainult selle vahega, et enne selgus sellisel turniiril uus maailmameister, 2005. aastast peetavatel maailma karikaturniiridel võis aga võidelda vaid edasipääsukoha pärast MM-i pretendentide turniirile. 

2005. aasta maailma karikaturniir toimus 27. novembrist kuni 17. detsembrini 2005 Handi-Mansimaa keskuses Hantõ-Mansiiskis. Osavõtjaid oli 128. 10 paremat kvalifitseerusid 2007. aastal Elistas toimunud  pretendentide turniirile.

Karikaturniiri finaalis võitis Armeeniat esindav 37-aastane suurmeister Levon Aronjan Ukraina maletaja 2002. aasta FIDE maailmameistri Ruslan Ponomarjovi. Kolmanda koha mängus oli prantslane Étienne Bacrot parem venelasest Aleksandr Grištšukist.

Reglement
---------

Igas minimatšis mängiti kaks tavapartiid ajakontrolliga 90 minutit 40 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. Kui nende põhjal kumbki osaleja paremust ei saavutanud, mängiti lisapartiid (kiir- ja välkpartiid).

Osavõtjate kvalifitseerumine
----------------------------

Maailma karikaturniirile kvalifitseerusid:

* 2004. aasta FIDE MM-turniiri kolm edukamat: Rustam Qosimjonov, Michael Adams ja Teymur Rəcəbov
* 2004. aasta naiste MM-turniiri võitja Antoaneta Stefanova
* 2004. aasta juunioride maailmameister Pentala Harikrishna
* FIDE reitingutabeli tipust 22 maletajat
* Maailmajagude meistrivõistlustelt ja FIDE tsooniturniiridelt 90 osavõtjat:
	+ Euroopast 46 osavõtjat
	+ Ameerikast 19 osavõtjat
	+ Aasiast ning Austraalia ja Okeaaniast 19 osavõtjat
	+ Aafrikast 6 osavõtjat
	+ Euroopast 46 osavõtjat
* FIDE presidendi nominatsiooniga 6 osavõtjat
* Võistluskorraldaja nominatsiooniga 3 osavõtjat

Turniiri lõpptulemus
--------------------

Nokautsüsteemis karikaturniiril mängisid esimeses ringis 128 osavõtjat, teises 64, kolmandas 32 ja neljandas ringis (kaheksandikfinaalis) 16 osavõtjat. Allpool on esitatud viimased kolm ringi (5. 6. ja 7. ring).

### 5. 6. ja 7. ring

|  |  |  |  |  |  |
| --- | --- | --- | --- | --- | --- |
|  | Veerandfinaalid |  | Poolfinaalid |  | Finaal |
|  |   |   |   |   |   |   |   |   |   |   |
|  |  |   |   |  |   |   |  |
|  |
|  |   Iisrael Boris Gelfand |   2 |
|  |  |
|  |   **Venemaa A. Grištšuk**  |   **4** |   |
|  |   Venemaa A. Grištšuk |   1 |
|  |  |
|  |   |  **Ukraina R. Ponomarjov**  |   **3** |   |
|  |   Venemaa Jevgeni Barejev |   ½ |
|  |  |  |
|  |   **Ukraina R. Ponomarjov**  |   **1½** |   |
|  |   Ukraina R. Ponomarjov |   1 |
|  |  |
|  |   |   **Armeenia Levon Aronjan**  |   **3**  |
|  |   Venemaa Sergei Rublevski |   ½ |
|  |  |  |
|  |   **Prantsusmaa Étienne Bacrot**  |  **1½** |   |
|  |   Prantsusmaa Étienne Bacrot |   ½ | Kolmanda koha mäng |
|  |  |
|  |   |   **Armeenia Levon Aronjan**  |   **1½** |   |  |
|  |   **Armeenia Levon Aronjan**  |   **1½**  |   Venemaa A. Grištšuk |   ½ |
|  |  |
|  |   Türgi Mihail Gureviç |   ½ |   |   **Prantsusmaa Étienne Bacrot**  |   **2½** |
|  |  |
|  |  |  |
|  |  |

### Paremusjärjestus (1.–16. kohad)

Märkus: Rasvaselt on esitatud maletajad, kes kvalifitseerusid 2007. aasta pretendentide turniirile

1. **Armeenia Levon Aronjan**
2. **Ukraina Ruslan Ponomarjov**
3. **Prantsusmaa Étienne Bacrot**
4. **Venemaa Aleksandr Grištšuk**
5. **Venemaa Jevgeni Barejev**
6. **Iisrael Boris Gelfand**
7. **Venemaa Sergei Rublevski**
8. **Türgi Mihail Gureviç**
9. **Ameerika Ühendriigid Gata Kamsky**
10. **Norra Magnus Carlsen**
11. **Venemaa Vladimir Malahhov**
12. Hispaania Francisco Vallejo Pons
13. Venemaa Aleksei Drejev
14. Holland Loek van Wely
15. Prantsusmaa Joël Lautier
16. Venemaa Konstantin Sakajev

Vaata ka
--------

* Maailma karikaturniir males
* 2007. aasta pretendentide turniir

Välislingid
-----------

* Levon Aronian wins FIDE World Cup. en.chessbase.com, 18. detsember 2005